7.4.2009 Den Europæiske Unions Tidende L 93/3 KOMMISSIONENS FORORDNING (EF) Nr. 278/2009 af 6. april 2009 om gennemførelse af Europa-Parlamentets og Rådets direktiv 2005/32/EF for så vidt angår krav til miljøvenligt design af eksterne strømforsyningers elforbrug i ubelastet tilstand og deres gennemsnitlige effektivitet i aktiv tilstand (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2005/32/EF af 6. juli 2005 om rammerne for fastlæggelse af krav til miljøvenligt design af energiforbrugende produkter og om ændring af Rådets direktiv 92/42/EØF og Europa-Parlamen- tets og Rådets direktiv 96/57/EF og 2000/55J/EF ()), særlig artikel 15, stk. 1, efter høring af konsultationsforummet for miljøvenligt design, og ud fra følgende betragtninger: (1) — I henhold til direktiv 2005/32/EF fastlægger Kommissio- nen krav til miljøvenligt design af energiforbrugende produkter, der sælges og handles i betydelige mængder, har en væsentlig miljøpåvirkning og har et betydeligt potentiale med hensyn til at mindske deres miljøpåvirk- ning, uden at det medfører urimelige omkostninger. (2) — Ifølge artikel 16, stk. 2, i direktiv 2005/32/EF udsteder Kommissionen efter proceduren i artikel 19, stk. 3, og kriterierne i artikel 15, stk. 2, og efter høring af konsulta- tionsforummet eventuelt en gennemførelsesforanstaltning for kontorudstyr og forbrugerelektronik. (3) — Kontorudstyr og forbrugerelektronik drives ofte af eksterne strømforsyninger, som omformer strømmen fra elnettet. Eksterne strømforsyningers effektivitet ved denne omformning er et vigtigt aspekt for sådanne produkters energieffektivitet, og eksterne strømforsy- ninger er derfor en af de grupper af prioriterede produkter, for hvilke der bør vedtages gennemførelses- foranstaltninger vedrørende miljøvenligt design. ()) EUT L 191 af 22.7.2005, s. 29. () 6) Kommissionen har gennemført en forberedende undersø- gelse, hvor de tekniske, miljømæssige og økonomiske aspekter af eksterne strømforsyninger er analyseret. Undersøgelsen blev tilrettelagt i samarbejde med interes- senter og berørte parter fra Fællesskabet og tredjelande, og resultaterne er gjort offentligt tilgængelige. Det nævnes i den forberedende undersøgelse, at eksterne strømforsyninger markedsføres i store mængder i Fælles- skabet, at deres årlige energiforbrug fordelt over hele levetiden er det væsentligste miljøaspekt, og at deres årlige elforbrug på grund af tab ved omformningen og i ubelastet tilstand er på 17 TWh, hvilket svarer til udled- ning af 6,8 mio. tons CO,. Hvis der ikke iværksættes foranstaltninger, skønnes dette forbrug at ville stige til 31 TWh i 2020. I undersøgelsen konkluderes, at energi- forbruget over hele levetiden og elforbruget i brugsfasen kan reduceres betydeligt. Der bør opnås en reduktion i elforbruget for eksterne strømforsyninger ved at anvende eksisterende frit tilgæn- gelige omkostningseffektive teknologier, som giver lavere samlede udgifter til anskaffelse og drift af eksterne strøm- forsyninger. Der bør stilles krav til miljøvenligt design af eksterne strømforsyninger, som harmoniserer krav til deres forbrug i ubelastet tilstand og deres gennemsnitlige effek- tivitet i aktiv tilstand i hele Fællesskabet, med det formål at bidrage til et velfungerende indre marked og en forbedring af produkternes miljøegenskaber. Kravene til miljøvenligt design bør ikke have en negativ indvirkning på produktets brugsegenskaber og bør ikke være til skade for sundhed, sikkerhed og miljø. Fordelene ved at nedbringe elforbruget i brugsfasen bør navnlig mere end opveje eventuelle ekstra miljøpåvirkninger i produktionsfasen.